Държавен вестник, бр. 49, 2014 г., стр. 21

БРОЙ  49	
Д Ъ Р Ж А В Е Н  В Е С Т Н И К 	
СТР.  21  
дистанционен достъп до контролния локален 
сървър и/или на място в помещенията, където 
е разположена централната компютърна сис­
тема, съответно контролният локален сървър.
Чл. 16. Когато в хода на извършване на 
проверки по ЗХ длъжностните лица на ДКХ 
констатират нередност относно игралното 
оборудване или игралния софтуер на кому­
никационното оборудване, организаторът е 
длъжен в едномесечен срок да представи в 
ДКХ протокол от лаборатория, включена в 
списъка по чл. 22, ал. 1, т. 8 ЗХ, за извърше­
на проверка на съответствието на игралното 
оборудване или софтуера с утвърдените от 
ДКХ тип, версия или модификация.
Чл. 17. По подадени жалби и сигнали и по 
преценка на председателя на ДКХ могат да 
се извършват проверки съвместно с Българ­
ския институт по метрология за констатиране 
съответствието на игралното оборудване или 
игралния софтуер на комуникационното обо­
рудване с утвърдените от ДКХ тип, версия 
или модификация. Съвместните проверки се 
извършват по ред и по начин, определени в 
съвместна инструкция на председателя на ДКХ 
и на председателя на Българския институт 
по метрология.
Чл. 18. (1) При проверките на игрално 
оборудване и игралния софтуер на комуни­
кационното оборудване организаторът на 
хазартни игри е длъжен да осигури достъп до 
игралното оборудване и до игралния софтуер.
(2) При поискване от длъжностните лица 
на ДКХ при проверка на игрално оборудва­
не и игрален софтуер на комуникационно 
оборудване организаторът на хазартни игри 
е длъжен:
1. да ограничи достъпа на външни лица, с 
изключение на представител на организатора, 
обслужващия персонал на обекта, в който се 
организират игрите, съответно лице, което под­
държа контролния локален сървър на игрите 
от разстояние, и при необходимост – сервизен 
техник;
2. да осигури външни принадлежности 
към игралното оборудване (жетони, магнитни 
карти, ключове, външни клавиатури и др.), 
необходими за извършване на проверката.“
§ 16. В § 1 от допълнителната разпоредба 
т. 2, 3 и 4 се заличават.
Заключителна разпоредба
§ 17. Постановлението влиза в сила в деня 
на обнародването му в „Държавен вестник“.
Министър-председател:  
Пламен Орешарски
Главен секретар на Министерския съвет: 
Нина Ставрева
3988
ПОСТАНОВЛЕНИЕ № 146  
ОТ 9 ЮНИ 2014 Г.
за изменение и допълнение на Наредбата 
за устройството, безопасната експлоатация 
и техническия надзор на съоръжения под 
налягане, приета с Постановление № 164 на 
Министерския съвет от 2008 г. (обн., ДВ, 
бр. 64 от 2008 г.; изм. и доп., бр. 5 от 2010 г., 
бр. 7 и 99 от 2011 г., бр. 103 от 2012 г. и бр. 24 
от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2, т. 1, буква „а“ след думите 
„ал. 1“ се поставя запетая и се добавя „т. 1“.
§ 2. В чл. 3 се правят следните изменения 
и допълнения:
1. В т. 3 думата „преносимите“ се заменя 
с „носимите и возимите“.
2. Създава се т. 7:
„7. газови уреди, чието съответствие е 
оценено по реда на наредба по чл. 7 ЗТИП.“
§ 3. В чл. 90, ал. 4 думите „Наредба № 2 
за противопожарните строително-техниче­
ски норми (обн., ДВ, бр. 58 от 1987 г.; изм. и 
доп., бр. 33 от 1994 г.)“ се заменят с „Наредба 
№ Iз-1971 от 2009 г. за строително-технически 
правила и норми за осигуряване на безопас­
ност при пожар, издадена от министъра на 
вътрешните работи и министъра на регио­
налното развитие и благоустройството (обн., 
ДВ, бр. 96 от 2009 г.; попр., бр. 17 от 2010 г.; 
Решение № 13641 на Върховния администра­
тивен съд от 2010 г. – бр. 101 от 2010 г.; изм. 
и доп., бр. 75 от 2013 г.)“.
§ 4. В чл. 92 ал. 2 се отменя.
§ 5. В чл. 95 се правят следните изменения:
1. В ал. 1 след думата „отвътре“ се поставя 
точка и текстът до края се заличава.
2. Алинея 2 се отменя.
§ 6. В чл. 101 накрая се поставя запетая 
и се добавя „като мълниезащитната уредба 
трябва да отговаря на Наредба № 4 от 22 де­
кември 2010 г. за мълниезащитата на сгради, 
външни съоръжения и открити пространства 
(ДВ, бр. 6 от 2011 г.)“.
§ 7. В чл. 187, ал. 2, т. 3 след думите „т. 
1 – 6“ се добавя „и 9“.
§ 8. Създава се чл. 187а:
„Чл. 187а. Периодите между провеждането 
на периодичното обучение по чл. 187, ал. 1, 
т. 4 не трябва да бъдат по-дълги от 24 месеца.“
§ 9. В чл. 193 се правят следните изменения:
1. Алинея 1 се изменя така:
„(1) Манометърът, по който се управлява 
процесът в съоръжението под налягане, трябва 
да е преминал метрологичен контрол по реда 
на Закона за измерванията и да има валидни 
знаци, удостоверяващи, че му е извършена 
първоначална или последваща проверка.“